Jean Piaget

Jean Piaget [] () inggih punika satunggalipun filsuf, ilmuwan, lan psikolog perkembangan Switserlan, ingkang misuwur amargi panjenenganipun sampun neliti bab téyori perkembangan kognitif bocah-bocah. Miturut Ernst von Glasersfeld, Jean Piaget ugi kalebet ''Perintis ageng wonten ing téyori konstruktivis bab kawruh. Karyanipun Piaget ingkang punika kathah dipunsitir wonten ing pembahasan ngenani psikologi kognitif.[An Exposition of Constructivism: Why Some Like it Radical] Karyanipun Piaget kathah dipunsitir wonten ing pembahasan babagan psikologi kognitif.

 Wiwitanipun 
Piaget dipunlairaken ing Neuchâtel ing wewengkon Switserlan ingkang nganggé basa Perancis. Ramanipun, Arthur Piaget, inggih punika satunggalipun profesor sastra Abad Pertengahan ing Universitas Neuchâtel. Piaget kalebet lare ingkang nyanthelan lan gadhah minat ing ngèlmu biologi lan ngèlmu kawruh alam, mliginipun bab moluska (kerang-kerangan), lan sampun nerbitaken makalah sadèrèngipun Piaget lulus SMA. Karieripun ing babagan ilmiah dipunwiwiti nalika yuswanipun nembé 11 taun, kanthi dipuntebitaken makalah cekak ing taun 1907 babagan manuk gréja albino. Piaget pikantuk gelar Ph.D. wonten ing ngèlmu alamiah saking Universitas Neuchâtel, lan naté sinau ing Universitas Zürich. Ing wekdal samanten, Piaget nerbitaken kalih makalah filsafat. Paiget gadhah minat dhateng psikoanalisis, satunggalipun aliran pemikiran psikologi ingkang ngrembaka ing wekdal samanten.[Kesselring, Th. 1999. Jean Piaget. München: Beck]

 Cathetan suku 

 Pranala njawi 

Kategori:Artikel mawa basa krama
Kategori:Filsuf abad ka-20
Kategori:Pendidik Switserlan
Kategori:Filsuf Switserlan
Kategori:Psikolog Switserlan
Kategori:Lair 1896